Загвар

Үүсгэн байгуулагчдын 20.... оны .... сарын  .... –ны 
                                                                                              өдрийн  .... тоот тогтоолын хавсралтаар батлав.

“................................................................................................................”
нИЙГЭМД ҮЙЛЧИЛДЭГ ТӨРИЙН БУС БАЙГУУЛЛАГын ДҮРЭМ
Нэг.Нийтлэг үндэслэл

1.1.Монгол Улсын Үндсэн хууль, Иргэний хууль,Төрийн бус байгууллагын тухай хууль болон хууль тогтоомжид нийцүүлэн иргэн, хуулийн этгээдээс Төрийн бус байгууллага /ашгийн төлөө бус/ байгуулахдаа, энэхүү дүрмийг үйл ажиллагаандаа мөрдлөг болгож ажиллана. 

1.2.Төрийн бус байгууллага нь хуульд заасны дагуу улсын бүртгэлд бүртгүүлснээр хуулийн этгээдийн эрх эдэлнэ. Төрийн бус байгууллага нь өөрийн тэмдэг, бэлэгдэл, данс, албан бичгийн нүүртэй байна.
Хоёр.Төрийн бус байгууллагын оноосон нэр, эрх зүйн хэлбэр

2.1.Оноосон нэр: “..........................................................................................”
2.2.Хэлбэр: ............................ Нийгэмд үйлчилдэг төрийн бус байгууллага            
Гурав.Төрийн бус байгууллагыг үүсгэн байгуулсан огноо, хаяг.
3.1.Төрийн бус байгууллагыг 20.... оны ....... дугаар сарын ......-ны өдөр үүсгэн байгуулсан. 
3.2. Хаяг: .............................................................................................................
3.3. Утас: ............................. .................................
Дөрөв.Төрийн бус байгууллагын зорилго

4.1.....................................................................................................................................
4.2.....................................................................................................................................
Тав.Төрийн бус байгууллагын бүтэц, хяналтын тогтолцоо

5.1.Төрийн бус байгууллага нь удирдах зөвлөл, удирдах зөвлөлийн дарга, гүйцэтгэх удирдлага гэсэн бүтэцтэй байна.

5.2.Төрийн бус байгууллагын эрх барих байгууллага нь удирдах зөвлөл байна. Удирдах зөвлөл нь дараахь бүрэн эрхийг хэрэгжүүлнэ.
           5.2.1.Удирдах зөвлөлийн даргыг сонгох;
5.2.2.Дүрэмд нэмэлт, өөрчлөлт оруулах;
5.2.3.Төрийн бус байгууллагыг өөрчлөн байгуулах, татан буулгах;

5.2.4.Байгууллагын жилийн төсөв батлах;
5.2.5.Гүйцэтгэх захирлыг сонгох, чөлөөлөх, тайланг хэлэлцэх;
5.2.6.Хөрөнгө захиран зарцуулах талаар гүйцэтгэх захирлын эрх, хэмжээг тогтоох;
5.2.7.Ажлын албаны бүтэц, зохион байгуулалт, түүний төсвийг батлах;
5.2.8.Дүрэмд заасан бусад бүрэн эрх.
5.3.Удирдах зөвлөлийн дарга дараах эрх эдэлж, үүрэг хүлээнэ;
5.3.1.Төрийн бус байгууллагыг гадаад дотоодод төлөөлөх;
5.3.2.Удирдах зөвлөлийн хуралдааныг даргалах;
5.3.3.Удирдах зөвлөлийн шийдвэрийг үндэслэн гүйцэтгэх захиралтай гэрээ байгуулах; 
5.3.4.Удирдах зөвлөлийн дарга гүйцэтгэх удирдлага байхыг хориглоно.
5.4.Удирдах зөвлөл нь таваас доошгүй сондгой тооны гишүүдээс бүрдэнэ.

5.5.Гүйцэтгэх захирал дор дурдсан бүрэн эрхийг хэрэгжүүлнэ. 

5.5.1.Удирдах зөвлөлөөс олгосон эрх хэмжээний хүрээнд төрийн бус байгууллагыг төлөөлөх, өмч хөрөнгийг захиран зарцуулах;

5.5.2.Хууль, гэрээнд заасан бүрэн эрх.
Зургаа.Удирдах зөвлөлийн гишүүдийг сонгох, чөлөөлөх,
бүрэн эрхийн хугацаа
6.1.Удирдах зөвлөлийн гишүүнийг ..................................................сонгож батлана.
6.2.Удирдах зөвлөлийн дарга, гишүүнээс сайн дураараа чөлөөлөгдөх хүсэлтээ удирдах зөвлөлийн хуралд оруулж гишүүдийн олонхийн саналаар шийдвэрлүүлнэ.

6.3.Удирдах зөвлөлийн дарга, гишүүнийг дараах үндэслэлээр чөлөөлнө.

6.3.1.Нас барсан;
6.3.2.Зөвлөлийн гишүүнийхээ үүргийг зохих ёсоор биелүүлээгүй;
6.3.3.Хууль тогтоомж, дүрмийг удаа дараа ноцтой зөрчсөн.

6.4.Удирдах зөвлөлийн гишүүдийн бүрэн эрхийн хугацаа ............................... улируулан сонгож болно. 

Долоо.Удирдах зөвлөлийн хурлын тоо, хуралдааныг
хүчинтэйд тооцох ирц

7.1.Удирдах зөвлөлийн гишүүд хамтын шийдвэр гаргах бөгөөд бүрэн эрхээ хурлаар хэрэгжүүлнэ.

7.2.Удирдах зөвлөл нь ээлжит болон ээлжит бус хуралтай байна.

7.3.Ээлжит хурал нь улиралд нэгээс доошгүй удаа хуралдана.

7.4.Ээлжит бус хурлыг удирдах зөвлөлийн даргын шийдвэрээр буюу удирдах зөвлөлийн 2-оос доошгүй гишүүдийн хүсэлтээр ажлын өдөр зарлан хуралдуулж болно.

7.5.Удирдах зөвлөлийн гишүүдийн 2/3 хувь хуралд оролцсноор хуралдааны ирцийг хүчинтэйд тооцно.
Найм.Удирдах зөвлөлийн хуралдаанаас гарсан шийдвэр


8.1.Удирдах зөвлөлийн шийдвэр нь тогтоол байна. Удирдах зөвлөлийн тогтоолд удирдах зөвлөлийн дарга, гишүүд гарын үсэг зурснаар хүчин төгөлдөр болно.


8.2.Удирдах зөвлөлийн хурал хийсэн тухай бүр хурлын тэмдэглэл хөтөлнө.


8.3.Удирдах зөвлөлийн хурлаас гаргасан шийдвэрийн талаар зарчмын өөр саналтай гишүүний тайлбарыг хурлын тэмдэглэлд хавсаргана.


8.4.Удирдах зөвлөл нь хувь хүний асуудлыг нууцаар, бусад асуудлыг илээр санал хураах зарчмаар шийдвэрлэнэ.
Ес.Төрийн бус байгууллагыг өөрчлөн байгуулах,

 татан буулгах нөхцөл

9.1.Төрийн бус байгууллагыг эрх бүхий байгууллагын шийдвэрээр хуульд заасан журмын дагуу өөрчлөн байгуулж болно.


9.2.Төрийн бус байгууллагыг дараах үндэслэлээр татан буулгана.

9.2.1.Эрх бүхий байгууллагын шийдвэр;
9.2.2.Хуулийг удаа дараа буюу ноцтой зөрчсөн, хуульд заасан бусад үндэслэлээр татан буулгах тухай шүүхийн шийдвэр гарсан;
9.2.3.Үйл ажиллагаагаа явуулах хугацаа дууссан буюу зорилгодоо хүрсэн учир цаашид үйл ажиллагаагаа үргэлжлүүлэх шаардлагагүй гэсэн өөрийнх нь шийдвэр гарсан.
Арав. Дүрэмд нэмэлт, өөрчлөлт оруулах үндэслэл, журам

10.1.Төрийн бус байгууллагын дүрэмд оруулах нэмэлт өөрчлөлтийг удирдах зөвлөлөөр хэлэлцэж олонхийн саналаар шийдвэрлэнэ.

10.2.Удирдах зөвлөлийн шийдвэрээр дүрмийг батласнаар хүчин төгөлдөр болно.

Арван нэг.Төрийн бус байгууллагын санхүүжилт

11.1.Төрийн бус байгууллагын орлого нь иргэд, аж ахуйн нэгж, байгууллагын хандив, дүрмийн зорилгоо хэрэгжүүлэхтэй холбогдсон аж ахуйн үйл ажиллагаанаас олсон орлого, зээлийн өвийн болон төсөл хэрэгжүүлэх зорилгоор улсын төсвөөс олгосон хөрөнгийн эх үүсвэрээс бүрдэж болно.

11.2.Төрийн бус байгууллагын санхүүгийн жил 1 дүгээр сарын 1-ний өдрөөс эхэлж 12 дугаар сарын 31-ний өдөр дуусгавар болно.

11.3.Санхүүгийн тайлан тэнцлийг зохих хууль журмын дагуу гаргаж дараа оны 2 дугаар сарын 15-ны өдрийн дотор татварын албанд тайлагнана.

11.4.Төрийн бус байгууллагын үйл ажиллагааны тайланг дараа оны 2 дугаар сарын 15-ны өдрийн дотор улсын бүртгэлийн байгуулагад тайлагнана.

Үүсгэн байгуулагчид: 

